'Leeus het die nodige geloof voor toer' | Netwerk24
'Leeus het die nodige geloof voor toer'
Deur Christo Buchner 20 Februarie 2020 16:31
Die Leeus kom aanstaande naweek in Sydney teen die Waratahs te staan. Hulle het dié Aussie-span twee jaar gelede in Sydney met 29-0 geklop, en om hul ondersteuners verder moed te gee is die tuisspan nou boonop laaste op die punteleer ná nederlae in al drie hul eerste wedstryde.
Willem Alberts, hier in sy Springbok-dae, het volgens een van sy spanmaats ’n nuwe vuur in die Leeus-span help aansteek. Foto: Getty Images
Maar juis dit is wat Lemmer kwel. Hy glo die Waratahs gaan desperaat wees om ’n sege teen die Leeus te behaal.
Tog, sê Lemmer, is hy oortuig die Leeus se vertoning teen die Stormers het ’n geloof in die span laat posvat dat hulle kan terugkom op die wenpad.
“Sulke toere is altyd taai,” sê hy van die vier weke wat die Leeus in Australasië gaan deurbring. “Ons het heelwat jong spelers en ons het vandeesweek baie hard gewerk om dinge reg te kry vir die toer,” sê Lemmer.
“Jy het geloof in jou vermoëns nodig op só ’n toer en ek glo ons het dit nou,” sê hy.
Een speler wat op die toer in Australasië twee jaar gelede die kans aangegryp het om sy stempel af te druk, was die flank Marnus Schoeman.
Willem het ’n goeie hart en beskik oor ’n goeie humorsin. Tog, as jy met hom kragte meet op die veld wil jy nie in sy kanaal beland nie. Hy is baie intimiderend op die veld.
Hy het telkens as plaasvervanger speelkans gekry en omtrent elke keer minstens een drie gedruk.
“So ’n toer is baie goed om die spangees te bou. Ons is juis nou in die proses om te bou na waar ons wil wees,” het dié woelige blondekop-kantman Donderdag by die span se oefening gesê.
Die Leeus vertrek Saterdag na Sydney.
“Ons het goeie herinneringe aan Sydney die laaste keer wat ons daar gespeel het.
“Hierdie wedstryd gaan ’n goeie toets wees vir ons met ’n span wat nou effe anders lyk. Daar is verskillende persoonlikhede in die span en wat jy dalk met iemand verloor wat nie meer daar is nie, wen jy op ’n ander manier met van die nuwe gesigte,” reken Schoeman.
Iemand wat help om ’n nuwe vuur by die Leeus aan te steek, is die losvoorspeler Willem Alberts.
“Willem het ’n goeie hart en beskik oor ’n goeie humorsin. Tog, as jy met hom kragte meet op die veld wil jy nie in sy kanaal beland nie. Hy is baie intimiderend op die veld,” sê hy.
Voorspelers: Willem Alberts, Jan-Henning Campher, Hacjivah Dayimani, Jannie du Plessis, Pieter Jansen, Len Massyn, Marvin Orie, Carlu Sadie, Marnus Schoeman, Ruben Schoeman, Sti Sithole, Dylan Smith, Vincent Tshituka, Wilhelm van der Sluys, Frans van Wyk.
Agterspelers: Andries Coetzee, Tyrone Green, Elton Jantjies, Dan Kriel, Manuel Rass, Shaun Reynolds, Wandisile Simelane, Courtnall Skosan, Jamba Ulengo, Morne van den Berg, André Warner.
Meer oor: Leeus | Superrugby | Waratahs
Esterhuizen lei Haaie teen Rebels
Bulle moet waak teen vrygewigheid